SAN FERNANDO CITY, LA UNION - Maysa a mannalon ti pimmusayen bayat a matamtaming pay laeng ti maysa pay ditoy probinsia ti La Union gapu iti leptospirosis.
Iti impormasyon, naamuan a ti nasao a mannalon a saanen a binigbig pay dagiti doktor ket nagtaud idiay ili ti Bangar, La Union.
Naamuan a naaddaan daytoy iti agtultuloy a panagdara ti sugatna iti saka a mapapati a naimpeksion iti isbo ti bao bayat ti kaaddana iti taltalon.
Kabayatanna, maysa pay a 28-anyos a baro manipud met iti ili ti Bacnotan ti madama a maob-obserbaran gapu pay laeng kadagiti sintomas ti leptospirosis.
Kagiddan iti daytoy, nagballaag ita ni Dr. Myrna Cabotaje, regional director ti DOH Region 1 nga agannad dagiti mannalon ken dadduma a residente kadagiti pagpaypayatanda a danum nangruna ita a panawen ti panagtutudo.
ilo_Latn ilo_Latn ilo_Latn ilo_Latn ilo_Latn